2004

Ang 2004 (MMIV) ay isang taong bisyesto na nagsisimula ng Huwebes ng Kalendaryong Gregoryano. Ito ang ika-2004t na taon ng pagtatalagang Karaniwang Taon at Anno Domini (AD), ang ika-4 na taon ng ikatlong milenyo, ang ika-4 na taon ng ika-21 dantaon, at ang ika-5 taon ng dekada 2000. 

Pinili ang taon na ito bilang:
 Internasyonal na Taon ng Bigas o International Year of Rice (ng Mga Nagkakaisang Bansa)
 Internasyonal na Taon ng Pag-alaala ng Pakikipaglaban sa Pagka-alipin at Pagkakaalis nito o International Year to Commemorate the Struggle against Slavery and its Abolition (ng UNESCO)

Kaganapan 

 Pebrero 4 - Nilikha ni Mark Zuckerberg ang social networking site na Facebook (para sa Unibersidad ng Harvard] lamang noong panahon na iyon).
 Pebrero 26 – Namatay ang Pangulo ng Macedonia na si Boris Trajkovski nang bumasak ang eroplano na kanyang sinasakyan malapit sa Mostar, Bosnia at Herzegovina.
 Pebrero 27 -  Binomba ang SuperFerry 14 ng teroristang pangkat na Abu Sayyaf na ikinamatay ng 116-katao. Tinuturing itong pinakamalalang atakeng panterorista sa Pilipinas.
 Pebrero 29 – Napatalsik ang Pangulo ng Haiti na si Jean-Bertrand Aristide sa isang kudeta.
 Marso 28 – Lumapag sa Santa Catarina, Brasil ang Bagyong Catarina, ang pinakaunang natalang Timog Atlantikong tropikal na bagyo..
 Hunyo 30 – Pagkatapos mahalal noong Mayo 10, pinasinayaan si Gloria Macapagal-Arroyo bilang Pangulo ng Pilipinas at si Noli de Castro bilang Pangalawang Pangulo ng Pilipinas sa Lungsod ng Cebu.
 Agosto 13–29 – Ang Palarong Olimpiko sa Tag-init 2004 ay isang sabansaang kaganapang pampalakasang pangmaramihan na ipinagdiwang sa Atenas, Gresya.
 Oktubre 20 – Nanumpa si Susilo Bambang Yudhoyono bilang ang ika-6 na Pangulo ng Indonesia, na naging ang unang direktang nahalal na pangulo ng Indonesia.
 Oktubre 29 – Pinirmahan ng mga pinuno ng estadong Europeo sa Roma ang Kasunduan at Huling Batas, na tinatatag ang unang Konstitusyong Europeo.
 Nobyembre 2 – Muling nahalal si George W. Bush bilang Pangulo ng Estados Unidos.
 Disyembre 26 – Niyanig ng 9.1–9.3  na lindol sa Karagatang Indiyano ang hilagang Sumatra na may isang pinakamataas na intesidad sa Mercalli na IX (Biyolente). Sumunod ang isang pinakamalaking tsunami na naobserba, na naapektuhan ang mga baybaying lugar ng Thailand, Indya, Sri Lanka, the Maldives, Malaysia, Myanmar, Bangladesh, at Indonesia, na kinitil ang higit sa 200,000 katao.
 Disyembre 31 – Opisyal nagbukas ang Taipei 101, ang pinakamataas na gusali sa buong mundo noong panahon na iyon na may taas na 1,670 talampakan (510 m).

Kapanganakan 

 Hunyo 23 – Mana Ashida, Hapon na aktres
 Oktubre 9 - Althea Ablan, Pilipinang aktres na napanood sa Prima Donnas

Kamatayan 

 Marso 2 – Mercedes McCambridge, Amerikanong aktres (ipinanganak 1916)
Marso 7 – Paul Winfield, Amerikanong aktor (ipinanganak 1939)
Mayo 4 – David Reimer, Taga-Kanadang biktima ng isang walang ingat na pagtutuli at isang muling pagtatalagang transekswal na pagtistis (ipinanganak 1965)
Hunyo 5 – Ronald Reagan, Amerikanong politiko, aktor, at Ika-40 Pangulo ng Estados Unidos (ipinanganak 1911)
Hunyo 10 – Ray Charles, Amerikanong mang-aawit at musikero (ipinanganak 1930)
Hunyo 16 – Thanom Kittikachorn, heneral ng militar na Thai, ika-10 Punong Ministro ng Thailand (ipinanganak 1911)
Hulyo 28 – Francis Crick, Nobel na molekular na biyologong Ingles (ipinanganak 1916)
Agosto 1 – Philip Abelson, Nobel na pisikong Amerikano (ipinanganak 1913)
Agosto 13 – Julia Child, Amerikanong pinunong tagapagluto (ipinanganak 1912)
Oktubre 5 – Maurice Wilkins, Nobel na pisikong ipinananganak sa New Zealand (ipinanganak 1916)
Oktubre 10 – Christopher Reeve, Amerikanong aktor at aktibista (ipinanganak 1952)
Nobyembre 11 – Yasser Arafat, Nobel na Palestinong pinuno (ipinanganak 1929)
 Disyembre 14 – Fernando Poe, Jr., Pilipinong aktor, direktor at politiko na binansagang "Hari ng Pelikulang Pilipino" (ipinanganak 1939)

Mga sanggunian

Taon